## La Generalitat desmentix que hi haja situació de col·lapse en els hospitals de la província de València

*** Actualment hi ha més de 400 llits lliures, dels quals un centenar a l’Hospital La Fe de València**

La Conselleria de Sanitat desmentix rotundament que hi haja una situació de col·lapse en els hospitals de la província de València, a conseqüència de l’atenció a persones afectades per la DANA.

En concret, els hospitals valencians disposen de més de 400 llits lliures, dels quals un centenar pertanyen a l’Hospital La Fe de València. D’igual manera, els servicis d’urgències estan atenent els pacients amb relativa normalitat.

D’altra banda, la Generalitat està gestionant l’allotjament de les persones que han rebut l’alta sanitària en els últims dies i que no poden tornar a les seues cases.

Fecha: 02/11/2024